দাম বাড়ল ৯০০ টির বেশি জীবনদায়ী ওষুধের, দেখে নিন তালিকা

কলকাতা: আজ থেকে দাম বাড়ল ৯০০ টির বেশি জীবনদায়ী ওষুধের (Medicine Price Hike)। অ্যানাস্থেসিয়া, অ্যান্টি অ্যালার্জি, হৃদরোগ, ডায়বেটিস সহ প্রায় সমস্ত জীবনদায়ী ওষুধের দাম (Medicine Price Hike) বাড়ানোর অনুমোদন দিয়েছে কেন্দ্রীয় সরকারি সংস্থা সেন্ট্রাল ড্রাগ প্রাইসিং অথরিটি। ১ দশমিক ৭৪ শতাংশ দাম বৃদ্ধি হবে প্রতিটি ওষুধের। ৭৪৮ টি জীবনদায়ী ওষুধের মূল্যবৃদ্ধির প্রতিবাদে মেডিক্যাল সার্ভিস সেন্টারের পশ্চিমবঙ্গ (Medical Service Centre, West Bengal) রাজ্য কমিটির সম্পাদক ডাঃ বিপ্লব চন্দ্র বলেন, মেডিক্যাল সার্ভিস সেন্টার এর পক্ষ থেকে আমরা দাবি করছি অবিলম্বে সমস্ত ওষুধের বর্ধিত মূল্য প্রত্যাহার করতে হবে। জাল ওষুধ প্রতিরোধে রাজ্য এবং কেন্দ্রীয় প্রশাসনকে যুদ্ধকালীন তৎপরতায় ব্যবস্থা গ্রহণ করতে হবে।

আজ মঙ্গলবার থেকে ফের ৭৪৮ টি ওষুধের দাম বাড়ল। যার মধ্যে রয়েছে প্রায় সমস্ত জীবনদায়ী ওষুধ রয়েছে। রক্তচাপ, সুগার, গ্যাস, জ্বর, বমি, রক্ত পাতলা করার ওষুধ। হাঁপানি, সিজোফ্রেনিয়া সহ মানসিক অসুখ, এইডসের ওষুধ। সর্পাঘাতের ওষুধ, মরফিনের মতো ক্যান্সার রোগীদের ব্যথানাশক ওষুধের দাম বাড়ল। অসংখ্য অপরিহার্য স্টেরয়েড এবং রোগীর জরুরি অ্যান্টিবায়োটিক। দাম বাড়ানোর অনুমোদন দিল কেন্দ্রীয় সরকারি সংস্থা সেন্ট্রাল ড্রাগ প্রাইসিং অথরিটি । এই প্রসঙ্গে, পশ্চিমবঙ্গ রাজ্য কমিটির সম্পাদক ডাঃ বিপ্লব চন্দ্র বলেন, প্রতিবছর একাধিকবার কখনও প্রকাশ্যে কখনও গোপনে ওষুধের দাম বাড়িয়ে দিচ্ছে বেসরকারি ওষুধ প্রস্তুতকারী সংস্থাগুলি। আর সরকার চোখ বন্ধ করে রয়েছে। আসলে নির্বাচন সর্বস্ব এই দলগুলি ক্ষমতায় থাকার জন্য যেভাবে ওষুধ কোম্পানি গুলির কাছ থেকে শত শত কোটি টাকা তোলা আদায় করে নির্বাচনী বন্ডের নামে। তার ফলেই কোম্পানিগুলির এই লাগাম ছাড়া মূল্যবৃদ্ধি করবার সাহস পায় । অন্যদিকে জাল ওষুধে দেশ ভরে গিয়েছে। ড্রাগ কন্ট্রোল এর ভূমিকা প্রশ্নের মুখে।

আরও পড়ুন: কলকাতা টিভি এক্সক্লুসিভ, যাদুঘরে উড়িয়ে দেওয়ার হুমকি!

তিনি আরও বলেন, মেডিক্যাল সার্ভিস সেন্টারের পক্ষ থেকে আমরা দাবি করছি অবিলম্বে সমস্ত ওষুধের বর্ধিত মূল্য প্রত্যাহার করতে হবে। জাল ওষুধ প্রতিরোধে রাজ্য এবং কেন্দ্রীয় প্রশাসনকে যুদ্ধকালীন তৎপরতায় ব্যবস্থা গ্রহণ করতে হবে। জনগণের স্বার্থে রাষ্ট্রায়ত্ত ওষুধ কোম্পানিগুলিকে পুনরুজ্জীবিত করতে হবে। দাবি পূরণ না হলে জনগণকে সাথে নিয়ে মেডিকেল সার্ভিস সেন্টার ডাক্তার নার্স স্বাস্থ্যকর্মীদেরকে সংগঠিত করে বৃহত্তর আন্দোলনে নামতে বাধ্য হবে।”

দেখুন ভিডিও